Fermín Jiménez Landa

Fermín Jiménez Landa (Iruña, 1979) artista nafarra da. Valentzian arte ederrak ikasi zituen. 

Bere artelanak eguneroko bizitzan sakontzen dute espazio publiko eta sozialen errutinak aztertzen. Hauetako espazio ohikoenak kalea eta interneta dira. Bere artelanak formatu ezberdinak dituzte: bideoa, marrazkia, argazkigintza eta instalazioa. Bere obrak absurdua jorratzen dute, bere helburua segurutzat hartzen dena aldatu eta eguneroko bizitzari buruz zalantzak sortzea da.Bere prozesu sortzailea hurrengoa da: ikertu nahi duen gaiari egitura bat ematen dio. Egitura hau definituta dagoenean zoriak gainerakoa erabakitzea uzten du.

 Ibilbidea 
Valentziako UPV-n arte ederrak ikasi zituen

Manifiesta 11 (2015) biurtekoan parte hartu du eta baita hurrengo erakusketetan: Musac (Museo de Arte Contemporaneo de Castilla y Leon) (2011), Artium (Museo de Arte Contemporaneo del Pais Vasco) (2011), La Casa Encendida (2012), 1646 de la Haya (2013), Conssoni (2014), CA2M (Centro de Arte 2 de Mayo) (2014), MAZ de Zapopan (2015), Nogueras Blanchard  Galerian (2017), Travesia Cuatro Galerian (2018), Helsinkiko HIAP (2018), Centro Botín (2019), Künstlerhaus Bethanien (2019), Oteiza Museoan (2021), Moisés Pérez Albéniz Galerian (2022), Ángels Barcelona Galerian (2023) eta Azkuna Zentroan (2023).

 Obrak 
Autorearen zenbait lan garrantzitsuak:

 Bidexka zaporeko izozkia (2023): 
Obra hau mihilu basatizko izozki bat da. Obraren ideia Silfiozko izozki bat nola izango ote zela imaginatzea da. Obra hau Azkuna zentroan egon zen mihilu plantazio bat, izozgailu bat eta landare hau aurkitzeko egin diren bideen irudiekin osatuta dago. Bide hauek Gaztela-Mantxa, Valentziako Erkidegoa eta Bizkaiatik pasatzen dira. Helados Capra enpresarekin lankidetzan egin da izozkia beste gauzekin loturak sortzen dituen lan material bat dela erakusteko.Obra hau munduko liburutegien inbentarioak arakatzen dituen proiektu baten hasiera da lapurtu diren botanikazko liburuak bilatzeko.

Artelana mihilu basatian zentratua dago landare txartzat hartzen delako. Guilles Clementek "Hirugarren paisaiaren" parte dena: bideen aldeak. Landare hauek bideen alboetan edo harrien artean izkutuak jarraitzen duela esaten da baina hau frogatzeko modurik gabe.Silfio landarea antzinaro klasikoan landare preziatu bat izan zen: afrodisiako, lurrin, ongarri eta botanikan erabiltzen zen. Duela 2000 urte desagertu egin zen. Gizakiaren eraginagatik desagertu den lehen espeziea da. Gaur egun zer landare izan ahal zen ikertzen ari da. Gaur egunera iritsi diren irudi bakarrak Zireneko txanponetan aurkitu dira, gaur egungo Libian. Txanpon hauek lapurtuak izan ziren 2011 urteko gerran.

 Himno nazionala (2011): 

Artelan hau "Amikejo"-ren parte da. "Amikejo" mikronazioetan, anomalia historikoetan, enpresa amankomunetan eta baikortasunaren adierazpenerako proiektu bat da.Ereserkia egiteko herri-musikan eta nazioaren energiaren gutxienekoan eta handitasunan zeukan interesa.

 Izar urruna (2022): 
Obra hau lurrean etzanda dagoen farola bat da. Eguneko momentu batzuetan bolondresezko talde batek altxatzen zuen. 72ko topaketak oroitarazteko Sarasate Pasalekuko La Islan aktibatu zen. Farola hiri altzari amankomun bat denez aurrerapenaren, ordenaren eta segurtasunaren ideietara oroitarazi zion Fermín Jiménez Landari. Instalazioa Orcheaga auzoari buruzko 1961. urtean egindako dokumentalaren eszena batean oinarritua dago. Dokumental hau frankismoak egitea agindu zuen. Auzo hau desarrollismoan sortu zen txabola auzo batekin bukatzeko eraiki zen. Aldi berean instalazio hau Joe Rosenthalen argazki bat oroitarazteko egina zegoen, argazki honetan soldadu estatubatuarrak bere herrialdeko bandera altxatzen zuten.   

 Erreferentziak 

 Kanpo estekak 

Kategoria:Iruindarrak
Kategoria:Nafarroa Garaiko artistak
Kategoria:Artista garaikideak